SADELPROBLEMER – HVAD KAN DER VÆRE GALT?
Sadelproblemer kan skyldes mange ting. Det kan være match mellem rytter, sadel og hest. Det kan være sygdom/ halthed el. skævhed hos hesten. Det kan være en forkert tilpasset sadel, ændringer i hestens foderstand, muskelmasse og meget andet. I nogle tilfælde er mit bedste råd, at hesten skal have en anden sadel end dén, som den går med lige nu. Det sker ind i mellem også, at jeg anbefaler dig at få hesten kontrolleret hos dyrlæge eller kiropraktor, før det kan nytte noget at gøre mere ved sadlen.